Metodický list

Cieľ:     Poznať rôzne druhy ovocia (zeleniny).  Hovoriť o ovocí (zelenine) a jeho dôležitosti pre
                naše  zdravie. K danému ovociu zhotoviť jeho obraz na tričku.
Vyučovací predmet:   
              Prírodoveda  1.a2. roč., téma: Ovocie a ovocný sad
                                                                     Zelenina v záhrade
               Výtvarná výchova  1.- 4. roč., téma:  Obrys a tvar (jesenné ovocie...)
               Rôzne mimovyučovacie krúžky
Pomôcky:    Čerstvé ovocie (zelenina)
                 Biele trička, šablóny daného ovocia (zeleniny), kartón do trička, špendlíky, fúkacie fixky, 
                 fixky na textil.
Príprava:  Vedieť vysvetliť pojem sad, vymenovať  rôzne druhy ovocia (zeleniny),aké vitamíny
                    môžu obsahovať.
Postup:    Motivačnými  hádankami   spoznávajú dané ovocie, skúmajú tvar a vôňu, prečo sú pre 
                   nás zdravé. Žiakov rozdelíme do skupín. Spoločne v skupine sa naučia básničku alebo
                   hádanku k danému ovociu (zelenine) a pomocou šablón a fúkacích fixiek zhotovia na 
                   tričko daný tvar ovocia (zeleniny). Obtiahnu pomocou učiteľa tvar fixkou na textil. 
Zhrnutie:   Zopakujeme si rôzne druhy ovocia a zopakujeme si, prečo sú dôležité a prospešné. 

Prílohy:   Básničky
Hruška: Na strome raz jedna hruška		Čerešničky: Našla myška čerešničky
	červíkovi takto šušká:				        spravila si náušničky.	
	Vylez, červík, rýchlo von,			        obzerá sa v zrkadle,
	opusti môj sladký dom. 				        namojveru, nie sú zlé.



Jabĺčko: To červené jabĺčko			Banán: Vraví banán Adam:
	 kotúľa sa ľahučko.				Už som zrelý hádam.
	Rozbehne sa do trávy				Dám si tričko žlté,
	margarétku pozdraví.				tam mi leží v kúte.

Hrozno: Hrozno svoje guľky ráta,		Mandarínka: Schoval som si mandarínku
	 koľko ich má, vždy ho máta.			           do postele pod perinku.
	 Jeden, dva, tri, štyri, päť,			           Skončiť v mojom brušku nechce,
	 spočítať chcem guľky hneď.			           pred spaním mi básne šepce.

Hádanky: 
Záplata na záplate a švíka nemá. (CIBUĽA)  
Sladká je a šťavnatá. Trhajú ju dievčatá, oberajú mamy, zobkajú ju vrany. Červené má                                               líčka. Je to … (ČEREŠNIČKA)
 Nemá rúčky, nemá prsty, zato strúčky drží v hrsti. (CESNAK)
 Visí pani bez slovka, žiari ani žiarovka. (HRUŠKA)
 Z jari bolo nežným kvetom, na konári zrelo letom. Dnes je pekné, guľaté, vy ho                            ochutnáte.     (JABLKO)
 V lese ju nájdete v červenej šatke, očká má privreté a líčka sladké. (JAHODA)
  




  Obrázok: Naše krásne tričká

Obrázok:  oblečení v ovocných tričkách 

